
REFERAT DE APROBARE  A PROIECTULUI DE HOTĂRÂRE
privind atribuirea în folosință gratuită către Arhiepiscopia Timișoarei a imobilului situat în Timișoara-cartierul Aeroport, str. Teodor Garnet nr.7A, înscris în CF 453896 Timișoara
1. Descrierea situaţiei actuale:
	Prin  adresa nr. 835/2021 Arhiepiscopia Timișoarei  a solicitat efectuarea demersurilor pentru atribuirea în folosință gratuită a imobilului situat în Timișoara, cartierul Aeroport, str. Teodor Garnet nr.7A, înscris în CF 453896 Timișoara (provenit din CF 402274 Giarmata, CF vechi 7836  Giarmata) cu nr. top. 453896 (top.vechi 1462/1/2/67/1/12) și suprafața de 685 mp, teren cu centrală termică dezafectată, proprietatea Municipiului Timișoara-domeniu public. 
2. Schimbări preconizate și rezultate așteptate:
	Arhiepiscopia Timișoarei este o instituție de cult care prin sectorul social-filantropic și misionar desfăşoară activităţi în domeniul asistenței sociale și propune amenajarea centralei dezafectate printr-un proiect de tip ”locuință mai întâi”  care să ofere în regim de urgență o soluție pentru familii aflate în dificultate.
	Programele și proiectele desfăşurate în cadrul Arhiepiscopiei Timișoara, prin intermediul personalului specializat în domeniul asistenței sociale din cadrul Centrului Eparhial, respectiv al parohiilor și organizațiilor nonguvernamentale filiate, au încercat să cuprindă cât mai multe categorii de persoane defavorizate. Implicarea Sectorului social-filantropic şi misionar al Centrului eparhial în activități din domeniul asistenței sociale s-a realizat conform standardelor legale de calitate în managementul asistenţei sociale prin intermediul serviciilor sociale. Arhiepiscopia Timișoarei este furnizor acreditat de servicii sociale. 
3. Alte informații:
 Terenul aferent centralei termice dezafectate are nr. de inventar 100350.003 și valoarea  250025 lei, iar centrala termică are nr. de inventar 100350.001 și valoarea de inventar 87400 lei.
Prin HCLMT nr. 327/12.07.2022, privind completarea și modificarea Anexei 4 la Contractul de delegare a gestiunii serviciului public de alimentare cu energie termică în sistem centralizat din municipiul Timișoara, s-a aprobat scoaterea din administrarea și folosința Companiei Locale de Termoficare COLTERM S.A. a centralei termice din cartierul Aeroport, înregistrată  în evidența mijloacelor fixe ale Primăriei Municipiului Timișoara.
4. Concluzii:
	Având în vedere cele menţionate mai sus, considerăm necesară și oportună aprobarea atribuirii în folosință gratuită, pe o perioada de 15 ani, către ARHIEPISCOPIA TIMIȘOAREI, a imobilului situat în Timișoara, cartierul Aeroport, str. Teodor Garnet nr.7A, înscris în CF 402274 Giarmata, (CF vechi 7836  Giarmata)  cu nr. top. 1462/1/2/67/1/12  și suprafața de 685 mp, teren cu centrală termică dezafectată, precum și aprobarea contractului cadru de folosinţă gratuită, conform Anexei nr.1.

                 PRIMAR                                                                                    DIRECTOR PATRIMONIU
              DOMINIC FRITZ                                                                                     MIHAI BONCEA

RAPORT DE SPECIALITATE
privind atribuirea în folosință gratuită către Arhiepiscopia Timișoarei a imobilului situat în Timișoara-cartierul Aeroport, str. Teodor Garnet nr.7A, înscris în CF 453896 Timișoara

              Având în vedere Referatul de aprobare a proiectului de hotărâre nr. SC2022-  18924/27.07.2022 al Primarului Municipiului Timișoara și Proiectul de hotărâre privind atribuirea în folosință gratuită către Arhiepiscopia Timișoarei a imobilului situat în Timișoara - cartierul Aeroport, înscris în CF 453896 Timișoara, facem următoarele precizări:	
	Prin  adresa nr. 835/2021 Arhiepiscopia Timișoarei  a solicitat efectuarea demersurilor pentru atribuirea în folosință gratuită a imobilului situat în Timișoara, cartierul Aeroport, înscris în CF 453896 Timișoara (provenit din CF 402274 Giarmata, CF vechi 7836  Giarmata) cu nr. top. 453896 (top.vechi 1462/1/2/67/1/12) și suprafața de 685 mp, teren cu centrală termică dezafectată, proprietatea Municipiului Timișoara-domeniu public. 
	Arhiepiscopia Timișoarei este o instituție de cult care prin sectorul social-filantropic și misionar desfăşoară activităţi în domeniul asistenței sociale și propune amenajarea centralei dezafectate printr-un proiect de tip ”locuință mai întâi”  care să ofere în regim de urgență o soluție pentru familii aflate în dificultate.
	 Programele și proiectele desfăşurate în cadrul Arhiepiscopiei Timișoara, prin intermediul personalului specializat în domeniul asistenței sociale din cadrul Centrului Eparhial, respectiv al parohiilor și organizațiilor nonguvernamentale afiliate, au încercat să cuprindă cât mai multe categorii de persoane defavorizate. Implicarea Sectorului social-filantropic şi misionar al Centrului eparhial în activități din domeniul asistenței sociale s-a realizat conform standardelor legale de calitate în managementul asistenţei sociale prin intermediul serviciilor sociale. Arhiepiscopia Timișoarei este furnizor acreditat de servicii sociale. În anul 2016 s-a finalizat procedura de licențiere a serviciilor sociale administrate de Arhiepiscopia Timișoarei, în baza Hotărârii nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calității în domeniul serviciilor sociale.
	Prin HCLMT nr. 327/12.07.2022, privind completarea și modificarea Anexei 4 la Contractul de delegare a gestiunii serviciului public de alimentare cu energie termică în sistem centralizat din municipiul Timișoara, s-a aprobat scoaterea din administrarea și folosința Companiei Locale de Termoficare COLTERM S.A. a centralei termice din cartierul Aeroport, înregistrată  în evidența mijloacelor fixe ale Primăriei Municipiului Timișoara. Terenul aferent centralei termice dezafectate are nr. de inventar 100350.003 și valoarea  250025 lei, iar centrala termică are nr. de inventar 100350.001 și valoarea de inventar 87400 lei.
	Conform art. 129, alin (6), lit.b) din Ordonanța nr.57/2019 privind Codul administrativ:  ” În exercitarea atribuţiilor prevăzute la alin. (2) lit. c), consiliul local hotărăşte vânzarea, darea în administrare, concesionarea, darea în folosinţă gratuită sau închirierea bunurilor proprietate privată a comunei, oraşului sau municipiului, după caz, în condiţiile legii.”
	Având în vedere prevederile art. 349 din Ordonanța nr.57/2019 privind Codul administrativ, datele de identificare ale imobilului sunt cuprinse în CF 453896 Timișoara (provenit din CF 402274 Giarmata, CF vechi 7836 Giarmata), valoarea de inventar a terenului este de 250025 lei și valoarea de inventar a centralei termice este de 87400 lei, destinația imobilului atribuit în folosință gratuită va fi de tip ”locuință mai întâi”  care să ofere în regim de urgență o soluție pentru familii aflate în dificultate, fiind interzisă folosirea spațiului respectiv în alt scop. 
	Dreptul de folosință gratuită se va acorda pe o perioadă de 15 ani, începând cu data intrării în vigoare a hotărârii de consiliu local. Procesul verbal de predare-primire se va face în termen  de 60 de zile de la data intrării în vigoare a prezentei hotărâri, după încheierea procesului de predare-primire cu COLTERM SA. 
	Cheltuielile de întreținere și răspunderea asupra bunului atribuit cad în sarcina beneficiarului dreptului de folosință, adică în sarcina Arhiepiscopiei Timișoarei. Obligațiile beneficiarului dreptului de folosință și sancțiunile pentru nerespectarea obligațiilor sunt cele corespunzătoare art. 350 ” La încetarea folosinței gratuite titularul dreptului de folosință este obligat să restituie bunul în stare corespunzătoare folosinței și liber de orice sarcini”, art.351, art.352 din Ordonanța de Urgență nr.57/2019 privind Codul Administrativ.
	Conform adresei Serviciului Juridic nr. CT2021-47/02.07.2021 nu figurează litigii pe rolul instanțelor de judecată în curs de soluționare cu privire la imobilul înscris în CF 402274 Giarmata, cu nr. top. 1462/1/2/67/1/12.
 	Prin adresa nr. CCT2021-47/02.07.2021 Compartimentul Administrare Fond Funciar ne comunică că nu sunt înregistrate revendicări în baza legilor fondului funciar asupra imobilului respectiv. 
	Conform evidenței Biroului Clădiri Terenuri imobilul respectiv nu a fost revendicat conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 şi nici în baza O.U.G.nr.94/2000, republicată, modificată şi completată prin O.U.G. nr. 209/2005 privind retrocedarea unor imobile care au aparţinut cultelor religioase din România.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea atribuirii în folosință gratuită, pe o perioadă de 15 ani, către ARHIEPISCOPIA TIMIȘOAREI, a imobilului situat în Timișoara, cartierul Aeroport, înscris în CF nr.453896 Timișoara (provenit din CF 402274 Giarmata, CF vechi 7836  Giarmata)  cu nr. top. 1462/1/2/67/1/12 și suprafața de 685 mp, teren cu centrală termică dezafectată, precum și aprobarea contractului cadru de folosință gratuită, conform Anexei nr.1.
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

      DIRECTOR PATRIMONIU				                 CONSILIER C.C.F.CADASTRU
           MIHAI BONCEA						                      DIANA ROF

